**Sergio Ismael Díaz Velázquez**, máis coñecido como **Sergio Díaz**, nado o 5 de marzo de 1998 en Itauguá (Central), é un futbolista profesional internacional paraguaio da canteira do Cerro Porteño que actualmente xoga como dianteiro no Corinthians cedido polo Real Madrid.

Traxectoria
-----------

### Club

Nado en Itauguá, cidade do Departamento Central de Paraguai, Sergio Díaz comezou a súa carreira futbolística na escola de fútbol do Club Tacuary, aínda que tan só permeneceu no club do barrio Jara da Asunción un ano. Con dez anos chega á canteira do Cerro Porteño, onde en idade sub-15 consegue meter uns trinta goles, os cales lle valen para ser ascendido ao filial. Alí, tras adestrar co primeiro equipo, é comparado con Sergio "Kun" Agüero. O seu debut co primeiro equipo na Primeira División de Paraguai produciríase 27 de xuño de 2014, data na que contaba 16 anos e 3 meses, no último encontro do Torneo de Apertura. Nese partido, que supuxo a vitoria por 2−1 do seu equipo ante o Club General Díaz, entra no minuto 84. O seu primeiro gol chegaría no Torneo Clausura, o 28 de setembro do mesmo ano, na décima xornada ante Club Nacional, sendo o único tanto do encontro. Pouco despois, o 8 de outubro, consegue anotar dous goles na vitoria do seu equipo por 2−0 ante o Club Atlético 3 de Febrero. O 6 de novembro debuta na Copa Suramericana ante o Boca Juniors, saíndo ao terreo de xogo no minuto 62. As súas boas actuacións, incluídas as do Campionato Suramericano sub-20 coa selección paraguaia levantan o interse polo xogador do Liverpool FC e do Manchester United. En canto á liga loca, finaliza Torneo Clausura de 2014 como subcampión co Cerro Porteño e aportando oito goles.

Ao ano seguinte, no Torneo Apertura 2015, disputa o Super Clásico do fútbol paraguaio entre o Cerro Porteño e o Club Olimpia. Sergio Díaz é quen de anotar o gol que abre o marcador aos 14 minutos, converténdose así no xogador máis novo en anotrar nos clásicos con 17 anos, 1 mes e 28 días. Finalmente, o encuentro finalizó 1 a 1. Nese torneo apertura, Díaz acaba anotando 5 goles e coroándose campión. Tras acabar a temporada e cumprir 18 anos, asina o seu primeiro contrato como profesional co Cerro Porteño até 2021. A nivel internacional, debuta ese mesmo ano na Copa Libertadores ante o Sport Club Corinthians, onde contribúe con brillo á vitoria do seu equipo por 3−2, conseguindo un gol e unha asistencia. Tras superar a fase previa do torneo, o Cerro Porteño consegue a súa clasificación aos oitavos de final do certame continental. O 28 de abril, recibiron ao Boca Juniors no Defensores del Chaco no partido de ida da fase eliminatoria. Díaz entrou ao partido no minuto 71, efrontándose a xogadores como Carlos Tévez e Nicolás Lodeiro, mais acabaron por perder por 2 a 1. O partido de volta xogouse o 5 de maio na Bombonera, velvendo a saír Díaz na segunda metade. Con todo, o seu equipo foi eliminado tras caer por 3 a 1.

O 1 de xullo de 2016, da finalmente o salto a Europa asinando polo Real Madrid a cambio de 5 millóns de euros máis variábeis. Co club madrileño fai a pretemporada co primeiro equipo no Canadá, sendo convocado para xogar un amigábel ante o Paris Saint-Germain, sen chegar a debutar, e xogando contra o Chelsea FC na International Champions Cup, saíndo en substitución de Álvaro Morata no minuto 66. Disputou entón o seu primeiro partido co Real Madrid con 18 anos e 147 días, utilizando a camisola co número número 38, e converténdose no segundo xogador paraguaio en xogar para os "merengues" despois de Javier Acuña. Ao comezar a temporada é asignado ao filial, o Real Madrid Castilla, onde xoga 36 partidos e anota 5 goles na Segunda División B. Ademais, xoga na Copa de Europa xuvenil da UEFA, onde se converte nun dos xogadores máis destacados do equipo con 4 goles en 8 partidos. Tras acabar a temporada, o 10 de agosto de 2017 anúnciase a súa cesión ao Club Deportivo Lugo da Segunda División.

### Internacional

Sergio Díaz é interancional coa selección de Paraguai nas categorías sub-15, sub-17, sub-20, sub-23 e absoluta. Debutou coa súa selección en competición oficial no Campionato Suramericano sub-20 do Uruguai 2015 ante Bolivia na primeira xornada do torneo, sendo o autor do segundo tanto do seu equipo na vitoria por 4−2, sendo o xogador máis novo da historia en conseguir un gol na competición con 16 anos e 10 meses. Finalmente xoga 7 partidos do torneo onde anota 2 goles. Un mes despois de participar no Suramericano Sub-20, foi escollido como parte da selección sub-17 para xogar el Suramericano da categoría no seu país. O 4 de marzo xogou o primeir partido contra Venezuela, anotando o primeiro gol do torneo no minuto 24 de partido e conseguindo gañar finalmente por 3 a 2. Despois do verán, grazas ás súa aactuacións, foi convocado para xogar o Mundial Sub-17. No mundial debuta o 20 de outubro, onde xogou como contra Siria no primeiro partido do grupo e gañando 4 a 1. Con todo, tras xogar contra Francia, campioa de Europa da categoría, e Nova Zelandia, quedaron eliminados do torneo. Tras ser un habitual nas categorías inferiores da selección paraguaia, Díaz debuta coa selección absoluta o 2 de xuño de 2017 nun amigábel ante Francia.

### Estatísticas

| Club | Categoría | Temporada | Partidos | Goles |
| --- | --- | --- | --- | --- |
| Cerro Porteño | PrimeiraCopa Suramericana | 2014 | 203 | 80 |
| Cerro Porteño | Primeira | 2015 | 28 | 5 |
| Cerro Porteño | PrimeiraCopa Libertadores | 2016 | 145 | 21 |
| Real Madrid B | Segunda B | 2016−2017 | 34 | 5 |
| Lugo | Segunda | 2017−2018 | 8 | 0 |

Notas
-----

1. ↑  ""Díaz irá quemando etapas", según Arce" ["Díaz irá queimando etapas", segundo Arce]. *ABC Color* (en castelán). 07-09-2013.
2. ↑  "Cierre a lo gitano" [Peche ao xitano]. *Tigo Sports* (en castelán). 27-06-2014.
3. ↑  "Cerro sigue escalando" [Cerro segue a escalar]. *ABC Color* (en castelán). 28-09-2014.
4. ↑  "El gol de Díaz en el clásico rompió el récord de Roque" [O gol de Díaz no clásico rompeu o récord de Roque] (en castelán). D10.com.py. 04-05-015. Arquivado dende o orixinal o 11 de agosto de 2017. Consultado o 11 de agosto de 2017.
5. ↑  "Sergio Díaz, nuevo delantero del Club Deportivo Lugo" [Sergio Díaz, novo dianteiro do Club Deportivo Lugo]. *CD Lugo* (en castelán). 10-08-2017.
6. ↑  "Sergio Díaz, la perla Del Real Madrid Castilla, debuta con la Albirroja" [Sergio Díaz, a perla do Real Madrid Castilla, debuta coa Albirroja]. *Marca* (en castelán). 03-06-2017.

Véxase tamén
------------

### Ligazóns externas

* Datos do xogador en bdfutbol.com *(en inglés)*
* Datos do xogador en Transfermarkt *(en castelán)*
* Datos do xogador en soccerway.com

| * v
* c
* e
Club Deportivo Lugo – 2017-18 |
| --- |
| 
* 1 - Juan Carlos
* 2 - Leuko
* 3 - Kravets
* 4 - Josete
* 5 - Pita (c)
* 6 - Bernardo
* 7 - Carmona
* 8 - Seoane
* 9 - Mario Barco
* 10 - Campillo
* 11 - Fede Vico
* 12 - Azeez
* 13 - Roberto
* 14 - Romero
* 15 - Luis Ruiz
* 16 - Cristian Herrera
* 17 - Luis Muñoz
* 18 - Albarracín
* 19 - Chuli
* 20 - Lemos
* 21 - Sergio Gil
* 22 - Campabadal
* 23 - Guille Donoso
* 24 - Iriome
* 31 - José Carlos
* L - Sergio Díaz
* L - Fydriszewski
* Francisco (adestrador)

 |

|  |  |
| --- | --- |
| Control de autoridades | 
* Wd: Q18357051
* As: 29918
* BDFutbol: 22332
* FIFA: 390373
* FootballDatabase: 236966
* NFT: 68117
* Soccerway: 326679
* Transfermarkt: 340179
* UEFA: 150440170

 |